11.4.2023
EL
Επίσημη Εφημερίδα της Ευρωπαϊκής Ένωσης
C 126/3
V (Γνωστοποιήσεις)
ΔΙΑΔΙΚΑΣΙΕΣ ΠΟΥ ΑΦΟΡΟΥΝ ΤΗΝ ΕΦΑΡΜΟΓΗ ΤΗΣ ΠΟΛΙΤΙΚΗΣ ΑΝΤΑΓΩΝΙΣΜΟΥ
ΕΥΡΩΠΑΪΚΗ ΕΠΙΤΡΟΠΗ Προηγούμενη κοινοποίηση συγκέντρωσης (Υπόθεση M.10986 – AXA SPAIN / GACM SPAIN) (Κείμενο που παρουσιάζει ενδιαφέρον για τον ΕΟΧ)
(2023/C 126/03)
1.
Στις 27 Μαρτίου 2023, η Επιτροπή έλαβε κοινοποίηση προτεινόμενης συγκέντρωσης, σύμφωνα με το άρθρο 4 του κανονισμού (ΕΚ) αριθ.
139/2004 του Συμβουλίου (1).
Η κοινοποίηση αφορά τις ακόλουθες επιχειρήσεις: — AXA Seguros Generales, S.A. de Seguros y Reaseguros («AXA Seguros Generales», Ισπανία), που ανήκει στην AXA S.A. («AXA Group», Γαλλία) — GACM España, S.A.U. («GACM Spain», Ισπανία) Η AXA Seguros Generales θα αποκτήσει, κατά την έννοια του άρθρου 3 παράγραφος 1 στοιχείο β) του κανονισμού συγκεντρώσεων, τον πλήρη έλεγχο του συνόλου της GACM Spain.
Η συγκέντρωση πραγματοποιείται με αγορά μετοχών.
2.
Οι επιχειρηματικές δραστηριότητες των εν λόγω επιχειρήσεων είναι οι εξής:
— η AXA Seguros Generales ανήκει στην AXA Spain, που είναι ισπανικός ασφαλιστικός όμιλος με άδεια να ασκεί ασφαλιστικές και αντασφαλιστικές δραστηριότητες στους τομείς των ασφαλίσεων υγείας, των ασφαλίσεων ζωής και αποταμιεύσεων, των συνταξιοδοτικών ταμείων, των ασφαλίσεων αυτοκινήτων και άλλων ασφαλίσεων προσώπων και επιχειρήσεων.
Η AXA Spain ανήκει σε όμιλο εταιρειών του οποίου η ελέγχουσα μητρική εταιρεία είναι η γαλλική εισηγμένη εταιρεία AXA Group, η οποία δραστηριοποιείται στους τομείς των ασφαλίσεων και της διαχείρισης περιουσιακών στοιχείων σε 54 χώρες, — η GACM Spain είναι εταιρεία χαρτοφυλακίου εταιρειών ασφάλισης ακινήτων, ατυχημάτων, ζωής και υγείας στην Ισπανία. 3.
Κατόπιν προκαταρκτικής εξέτασης, η Επιτροπή διαπιστώνει ότι η κοινοποιηθείσα πράξη θα μπορούσε να εμπίπτει στο πεδίο εφαρμογής του κανονισμού συγκεντρώσεων.
Εντούτοις, επιφυλάσσεται να λάβει τελική απόφαση ως προς το σημείο αυτό.
4.
Η Επιτροπή καλεί τους ενδιαφερόμενους τρίτους να της υποβάλουν τυχόν παρατηρήσεις για την προτεινόμενη συγκέντρωση.
Οι παρατηρήσεις πρέπει να περιέλθουν στην Επιτροπή το αργότερο εντός 10 ημερών από την ημερομηνία της παρούσας δημοσίευσης.
Θα πρέπει πάντοτε να σημειώνονται τα ακόλουθα στοιχεία αναφοράς: M.10986 – AXA SPAIN / GACM SPAIN (1) ΕΕ L 24 της 29.1.2004, σ.
1 («κανονισμός συγκεντρώσεων»).